


Pirkimo sąlygų 2 priedas
PASLAUGŲ LYGIO SUSITARIMAS (SLA)
1. Sąvokos ir santrumpos
	Nr.
	Santrumpa
	Reikšmė

	1
	SLA
	Paslaugų lygio susitarimas (Service Level Agreement).

	2
	SPĮ IS
	Sveikatos priežiūros įstaigos informacinė sistema.

	3
	Incidentas
	Bet koks SPĮ IS veikimo sutrikimas, klaida arba paslaugos kokybės sumažėjimas.

	4
	Darbo laikas
	Darbo dienomis nuo 8.00 iki 17.00 val., išskyrus švenčių dienas.

	5
	Darbo valanda
	Viena darbo laiko valanda.

	6
	Reakcijos laikas
	Laikas nuo incidento užregistravimo iki Tiekėjo patvirtinimo Perkančiajai organizacijai, kad incidentas priimtas ir pradėtas spręsti.

	7
	Sprendimo terminas
	Laikas nuo incidento užregistravimo iki incidento pašalinimo ir SPĮ IS veikimo atkūrimo.

	8
	Perkančioji organizacija
	Viešoji įstaiga Rokiškio psichiatrijos ligoninė.

	9
	Tiekėjas
	Sutartį sudaręs ūkio subjektas, teikiantis SPĮ IS diegimo ir palaikymo paslaugas.

	10
	ESPBI IS
	Elektroninės sveikatos paslaugų ir bendradarbiavimo infrastruktūros informacinė sistema.

	11
	Prieinamumas
	Kalendorinio mėnesio laiko dalis (procentais), kai SPĮ IS, jos moduliai ir funkcionavimui būtinos integracijos veikia ir yra pasiekiami naudotojams. Apskaičiuojama: Prieinamumas = (M – N) / M × 100 proc., kur M – visos kalendorinio mėnesio minutės, N – SPĮ IS neprieinamumo minutės, neįskaitant 8.7 punkte nurodytų išimčių.

	12
	Planiniai priežiūros darbai
	Iš anksto su Perkančiąja organizacija suderinti SPĮ IS priežiūros darbai, apie kuriuos Tiekėjas praneša ne vėliau kaip prieš 3 (tris) darbo dienas, atliekami ne darbo metu ir trunkantys ne ilgiau kaip 8 (aštuonias) valandas per kalendorinį mėnesį.

	13
	Kritinis pažeidžiamumas
	Kaip apibrėžta Sutarties priede Nr. 3.



2. Paslaugų teikimo principai
Tiekėjas privalo:
2.1. Užtikrinti nepertraukiamą SPĮ IS priežiūrą visą garantinės priežiūros ir palaikymo laikotarpį, nustatytą Techninės specifikacijos 11.3 punkte.
2.2. Diegti sistemos naujinimus, jei įmanoma, ne darbo metu, iš anksto suderinus laiką su Perkančiąja organizacija, kad būtų kuo mažiau trikdoma Perkančiosios organizacijos veikla.
2.3. Vykdyti profilaktinius darbus.
3. Incidentų registravimas
Incidentai registruojami:
3.1. Telefonu.
3.2. Elektroniniu paštu.
3.3. Nuotolinio aptarnavimo priemonėmis.
Incidentai registruojami 24 valandas per parą, 7 dienas per savaitę.
4. Incidentų klasifikavimas
	Nr.
	Incidento lygis
	Aprašymas
	Reakcijos laikas
	Sprendimo terminas

	1
	Blokuojantis
	Visa sistema neveikia arba nepasiekiami duomenys
	iki 1 darbo val.
	iki 4 darbo val.

	2
	Kritinis
	Neveikia viena ar kelios pagrindinės funkcijos, nėra alternatyvaus darbo būdo
	iki 1 darbo val.
	iki 8 darbo val.

	3
	Vidutinis
	Neveikia atskiros funkcijos, tačiau galima dirbti alternatyviu būdu
	iki 1 darbo val.
	iki 24 darbo val.

	4
	Neesminis
	Nedidelės klaidos, neturinčios reikšmingos įtakos darbui
	iki 1 darbo val.
	Šalių suderintu terminu, bet ne ilgiau kaip per 10 darbo dienų


Jeigu dėl objektyvių priežasčių incidento neįmanoma pašalinti per nustatytą terminą, Tiekėjas nedelsdamas informuoja Perkančiąją organizaciją, nurodo priežastis ir pateikia numatomą pašalinimo terminą.
5. Sistemos atkūrimas
Tiekėjas privalo užtikrinti:
5.1. Tais atvejais, kai incidento pašalinti nepavyksta per 4 skyriuje nustatytą sprendimo terminą ir SPĮ IS veiklai atkurti būtina atkurti duomenis iš atsarginių kopijų, – tokį atkūrimą ne vėliau kaip per 16 darbo valandų nuo incidento registravimo momento. Kitais atvejais taikomi 4 skyriuje nustatyti incidentų sprendimo terminai.
5.2. Duomenų vientisumo išsaugojimą.
5.3. Kad po atkūrimo sistema veiktų be papildomų naudotojų veiksmų, išskyrus atvejus, kai tai techniškai neįmanoma.
6. Priežiūros paslaugos
Priežiūros paslaugos apima:
6.1. Incidentų šalinimą.
6.2. Administratorių ir naudotojų konsultavimą telefonu, elektroniniu paštu ir nuotoliniu būdu.
6.3. Sistemos konfigūravimą.
6.4. Dokumentų ir ataskaitų šablonų koregavimą konfigūravimo priemonėmis, be programavimo.
6.5. Klasifikatorių atnaujinimą.
6.6. Teisės aktų nulemtų pakeitimų diegimą.
6.7. Integracijų veikimo priežiūrą.
6.8. Naujų sistemos versijų diegimą.
7. Profilaktiniai darbai
	Nr.
	Periodiškumas
	Atliekami darbai

	1
	Kasdien
	Sistemos veikimo stebėsena.

	2
	Kas savaitę
	Įvykių žurnalų, integracijų ir klaidų analizė.

	3
	Kas mėnesį
	Programinės įrangos ir klasifikatorių atnaujinimai, sistemos veikimo optimizavimas.

	4
	Kas 6 mėnesius
	Duomenų bazių optimizavimas, našumo analizė, laikinų failų šalinimas, rekomendacijų pateikimas.



8. Paslaugų kokybės reikalavimai
Tiekėjas privalo:
8.1. Užtikrinti konfidencialų prisijungimą prie sistemos.
8.2. Tvarkyti incidentų apskaitą.
8.3. Saugoti incidentų istoriją visą Sutarties galiojimo laikotarpį.
8.4. Naudoti tik saugias nuotolinio prisijungimo priemones.
8.5. Laikytis Sutarties priede Nr. 3 nustatytų kibernetinio saugumo ir asmens duomenų tvarkymo reikalavimų.
8.6. Informuoti Perkančiąją organizaciją apie kibernetinius incidentus ir kritinius pažeidžiamumus Sutarties priedo Nr. 3 3 punkte nustatyta tvarka ir terminais.
8.7. Užtikrinti, kad SPĮ IS, jos moduliai ir funkcionavimui būtinos integracijos būtų prieinami ne mažiau kaip 99 proc. laiko per kiekvieną kalendorinį mėnesį, išskyrus iš anksto su Perkančiąja organizacija suderintus planinius priežiūros darbus ir nenugalimos jėgos (force majeure) aplinkybes, taip pat Valstybinio duomenų centro infrastruktūros ir išorinių informacinių sistemų (ESPBI IS ir kt.) sutrikimus, kurie nepriklauso nuo Tiekėjo.
9. Ataskaitos
Tiekėjas, Perkančiajai organizacijai pareikalavus, pateikia priežiūros paslaugų ataskaitą, kurioje nurodoma:
9.1. Užregistruotų incidentų skaičius.
9.2. Jų klasifikacija.
9.3. Reakcijos ir sprendimo terminai.
9.4. Atlikti profilaktiniai darbai.
9.5. Įdiegti programinės įrangos atnaujinimai.
9.6. Rekomendacijos sistemos veikimui gerinti.

